**Anexa 2.2 - Grila de evaluare tehnico-economică a ofertelor**

|  |  |  |
| --- | --- | --- |
| **GRILA DE EVALUAREA TEHNICO-ECONOMICĂ A OFERTEI** | **Maxim** | **Minim** |
| **1. MATURITATEA ȘI CALITATEA PREGĂTIRII PROIECTULUI** |  |  |
| *Fezabilitate tehnică a proiectului*   * *Propunerea de proiect este clară, coerentă, realistă şi fezabilă (cu referire la operaţiunile propuse, termenele de realizare) și se bazează pe o analiză de opțiuni fundamentată corect și pe o nevoie corect estimată a investiţiilor în termeni de capacităţi în corelare cu evoluția preconizată cererii.*   *Secțiunile Descrierea proiectului, Activitățile Previzionate, Analiza Cost Beneficiu din Ofertă se vor evalua următoarele:*  *- investițiile propuse sunt clar descrise, justificate pe baza unor analize de opțiuni, fezabile din punct de vedere instituțional, tehnic, de mediu și corelate cu indicatorii fizici și calendarul proiectului (2 p)*  *- analiza cererii a fost realizată pe baza unor estimări viabile și în concordanță cu principalele tendințe demografice și evoluții în sectorul respectiv, care justifică necesitatea proiectului și capacitatea globală a dotărilor proiectului (2 p)*  *- cea mai bună opțiune selectată pentru implementare, inclusiv justificarea opțiunii alese, se bazează pe o analiză de opțiuni unde au fost analizate principalele alternative (2 p)*  *- caracterul adecvat al tehnologiei propuse pentru proiect și capacitatea beneficiarului final de a asigura sustenabilitatea acesteia sau, în cazul unei capacități insuficiente a beneficiarului final, prevederea unor dispoziții suficiente pentru a aduce capacitatea la nivelul necesar (2 p)*  *- proiectul este fezabil și poate fi implementat în perioada planificată pentru proiect sau cel târziu până la sfârșitul perioadei de eligibilitate (2 p)* | 10 | 0 |
| *Analiză Cost Beneficiu (analiza financiară, analiza economică, analiza riscului și a senzitivităţii)*  *Secțiunea din Ofertă (se va urmări prezentarea elementelor și parametrilor utilizați în analiza cost-beneficiu și principalii indicatori ai analizei financiare, inclusiv estimarea costurilor pentru corectarea impactului negativ asupra mediului, după caz, precum și respectarea prevederilor Ghidului ACB al CE 2014-2020)* | 10 | 0 |
| *Mecanismul de finanţare și propunerea de buget*   * *Este identificat un mecanism de finanţare în care se face diferenţa între fondurile proprii ale solicitantului şi sursele de cofinanţare. (2,5 p)* * *Sunt indicate resursele financiare folosite pentru implementarea proiectului. (2,5 p)* * *Propunerea de buget corespunde operaţiunilor descrise în partea tehnică (2,5 p)* * *Bugetul proiectului este defalcat pe categorii de cheltuieli, transparent şi coerent (2,5 p)*   *Secțiunea Analiză Cost Beneficiu din Ofertă (se va urmări ca resursele financiare să fie corect distribuite pe sursele de finanțare) și anexele la Ofertă/ Secțiunea Buget din Ofertă (se vor urmări defalcarea bugetului pe categorii de cheltuieli, modul de calculare al costurilor eligibile totale, precum și corelarea liniilor bugetare cu operațiunile proiectului)* | 10 | 0 |
| **2.COMPETITIVITATE** |  |  |
| **1. Cuantum ajutor de stat solicitat pentru proiect din cheltuielile eligibile/ MWh instalat de stocare**  Se *urmărește o cât mai bună proporție pentru ca solicitantul, ținând cont de scăderea costurilor cu tehnologia, să acopere o mare sursă din investiție din fonduri proprii, astfel încât subvenția publică oferită per MWh instalat să fie cea mai joasă și să se evite supracompensarea. Cuantumul ajutorului de stat se raportează la capacitatea instalată de stocare (Euro/MWh instalat):* |  |  |
| Acordarea punctajului:   * Valoarea cea mai mică a ajutorului de stat solicitat (Euro/MWh) - 100 pct * Valoarea cea mai mare a ajutorului de stat solicitat (Euro/MWh) - 0 pct * Valorile intermediare ale ajutorului de stat solicitat (Euro/MWh) se calculează conform ecuației dreptei:   ax + b = y, unde:  x este valoarea ajutorului de stat solicitat  y este punctajul obținut  a și b sunt coeficienții dreptei, care se vor calcula înlocuind valorile x și y în ecuația dreptei după cum urmează;   * Când x este valoarea maximă a ajutorului de stat solicitat, y este 0 * Când x este valoarea minimă a ajutorului de stat solicitat, y este 100 | 70 | 0 |
| **Total punctaj** | **100** | **0** |
| **TOTAL punctaj** | | **100** | **0** |